Eppo Doeve

Joseph Ferdinand ('Eppo') Doeve (Bandûng (Nederlânsk-Ynje), 2 july 1907 - Amsterdam, 11 juny 1981) wie in tekener, ûntwerper en boekbânûntwerper.

Yn 1927 ferfear Doeve fan Bandûng nei Wageningen yn Nederlân, dêr't er oan de Lânbouhegeskoalle studearje woe. Yn syn stúdzjetiid wie er lid fan de Wageningske Studinten Feriening Ceres en mei-oprjochter fan de Ceresband.
Al foar de Twadde Wrâldoarloch wurke er foar in stikmannich opinyblêden; fan koart nei de befrijing fan Nederlân oant syn dea wie dat foar Elseviers Weekblad. Hy foarseach it blêd wykliks fan in politike print en makke yllustraasjes by reportaazjes. Yn 1948 ûntwurp er it earste affysje fan it doe krekt oprjochte Holland Festival.

Doeve yllustrearre reklamekampanjes fan ûnder oare Heineken en Philips. Teffens makke er dekôrs en bankbiljetten en tekene omslaggen foar in protte iere Prisma Pockets. Hy skildere ek portretten.

Hy wie lid fan Arti et Amicitiae yn Amsterdam.

 Keppeling om utens 
 www.eppodoeve.nl

Kategory:Nederlânsk keunstskilder
Kategory:Nederlânsk tekener
Kategory:Nederlânsk yllustrator
Kategory:Nederlânsk boekbânûntwerper
Kategory:Nederlânsk persoan fan Yndonezysk komôf
Kategory:Nederlânsk persoan berne yn Nederlânsk-Ynje
Kategory:Persoan berne yn 1907
Kategory:Persoan stoarn yn 1981